Зоран Куртеш је у играчкој каријери наступао за РК Југовић. У овом клубу је почео тренерску каријеру и прошао све селекције. Тренерски пут га даље води у Синтелон, Црвенку, Партизан, Војводину, Ал Ахли (Египат), РК Пик Сегед (Мађарска) и Констанцу (Румунија). Већ на почетку тренерске каријере био је тренер кадетске репрезентације Југославије. На СП 1999. у Египту и СП 2001. у Француској био је помоћни тренер тадашњим селекторима Зорану Живковићу и Браниславу Покрајцу када су освојене бронзане медаље. Као селектор предводио је репрезентацију СР Југославије на СП 2003. у Португалу где је освојено осмо место.